Diari Oficial de la Generalitat Valenciana


Sumari del DOGV 7422, del 12-12-2014 (2014/11291)

RESOLUCIÓ de 10 de desembre de 2014, de la directora general de Cultura, de concessió d'ajudes per a entitats sense ànim de lucre per a la recuperació i difusió de la cultura valenciana i les activitats i festes vinculades al patrimoni cultural immaterial valencià d'acord amb l'Orde 47/2014, de 16 de juny.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11640


Data del document
:   10-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 10 de desembre de 2014, de la directora general de Cultura, de concessió d'ajudes per a entitats sense ànim de lucre per a la recuperació i difusió de la cultura valenciana i les activitats i festes vinculades al patrimoni cultural immaterial valencià d'acord amb l'Orde 47/2014, de 16 de juny. [2014/11325]  
Per Orde 47/2014, de 16 de juny, de la Conselleria d'Educació, Cultura i Esport, es van convocar ajudes per a entitats sense ànim de lucre per a la recuperació i difusió de la cultura valenciana i les activitats i festes vinculades al patrimoni cultural immaterial valencià (DOCV 7299, 19.06.2014).  
L'objecte d'estes ajudes és contribuir, per mitjà de l'atorgament de subvencions, a la promoció i organització d'activitats culturals i artístiques vinculades a la cultura, història i el patrimoni cultural immaterial del poble valencià que realitzen entitats sense ànim de lucre dins de la Comunitat Valenciana. L'orde establix l'import màxim global de les ajudes a concedir en 100.000 euros, que es finançaran amb càrrec als crèdits del capítol IV, transferències corrents, línia T3222000 del programa 454.10, Promoció Cultural, del pressupost de la Generalitat per a l'any 2014.  
Per Resolució de 3 de desembre de 2014, de la directora general de Cultura, es va procedir a la concessió d'ajudes per a entitats sense ànim de lucre per a la recuperació i difusió de la cultura valenciana i les activitats i festes vinculades al patrimoni cultural immaterial valencià d'acord amb l'Orde 47/2014, de 16 de juny.  
Examinada esta resolució, s'ha observat un error aritmètic per part de la Comissió Tècnica d'Avaluació, al detectar-se un error en la fórmula utilitzada, d'acord amb el seu informe, que afecta l'import total de les subvencions i les quantitats assignades a les entitats subvencionades.  
  
Vist l'informe de la Comissió Tècnica d'Avaluació i la proposta del Servici de Promoció Cultural i Suport Tècnic, d'acord amb la base onze, apartat u, de la mencionada orde, resolc:  
  
  
Primer  
Deixar sense efecte la Resolució de 3 de desembre de 2014, de la directora general de Cultura, de concessió d'ajudes per a entitats sense ànim de lucre per a la recuperació i difusió de la cultura valenciana i les activitats i festes vinculades al patrimoni cultural immaterial valencià d'acord amb l'Orde 47/2014, de 16 de juny, publicada en el Diari Oficial de la Comunitat Valenciana número 7418, del 5 de desembre de 2014.  
  
Segon  
Concedir, de conformitat amb les bases de la convocatòria, les ajudes econòmiques, en concepte de transferències corrents, a les entitats i associacions sense ànim de lucre que apareixen relacionades en l'annex I per la quantia i per l'activitat que s'hi determina, i que es faran efectives amb càrrec als crèdits del capítol IV gastos corrents, línia T3222000 del programa 454.10, Promoció Cultural, del pressupost de la Generalitat per a l'any 2014. L'import global concedit d'estes ajudes ascendix a 92.872,92 euros.  
  
Tercer  
Desestimar les sol·licituds que es relacionen en l'annex II pels motius que s'hi indiquen.  
  
Quart  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quint  
L'incompliment dels fins de la subvenció i els supòsits previstos en la base tretze donaran lloc a la revocació de la resolució, i el seu reintegrament serà exigible en cas de no ser efectuat voluntàriament pel beneficiari i sense perjuí de les altres responsabilitats a què done lloc este incompliment.  
D'acord amb el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 10 de desembre de 2014.- La directora general de cultura: Marta Alonso Rodríguez.